《别萧咨议》
南北朝·宗夬

别酒正参差，乖情将陆离。怅焉临桂苑，悯默瞻华池。

轻云流惠临，时雨乱清漪。眇眇追兰径，悠悠结芳枝。

眷言终何托，心寄方在斯。

作者简介：（456—504）南朝梁南阳涅阳人，字明扬。宗炳孙。勤学有才干。初仕齐，为临川王骠骑行参军。入竟陵王萧子良西邸。齐武帝永明中，与魏和亲，奉命接魏使。齐郁林王时，为都官尚书。见王失德，颇自疏，后王被杀，宠旧多罹其祸，夬与傅昭独以清正免。入梁，历位太子右卫率、五兵尚书，参掌大选。